Skelms kom deur dak en beroof OTM in winkel | Netwerk24
Deur Lynn Williams 19 Oktober 2019 22:47
Die rowers net vermoedelik deur die dak by die winkel ingekom en het die OTM met ’n slypmasjien oopgekry. Hulle het weggekom met ’n onbekende bedrag geld.
Kapt. Sandra Janse van Rensburg, polisiewoordvoerder, sê die winkel se bestuurderes het die winkel Vrydagaand om 21:15 gesluit en sê sy het die alarm geaktiveer.
Toe sy die winkel Saterdagoggend om 05:55 oopsluit, en die alarm deaktiveer, het sy gesien die OTM staan wawyd oop en is beskadig.
Die polisie se bom-eenheid is na die toneel ontbied. Hulle kon bepaal dat geen plofstowwe gebruik is om die OTM oop te kry nie.
Janse Van Rensburg sê die polisie het die toneel vir leidrade gefynkam.
Dit is in dié stadium nog onbekend hoeveel rowers betrokke was.
Die polisie se ondersoek duur voort. ’n Klag van huisbraak is geopen.
3 vas ná hulle vrou se aandag by OTM wou aflei